Diari Oficial de la Generalitat Valenciana


Sumari del DOGV 5278, del 12-06-2006 (2006/6820)

Concurs. Procediment per a la gestió indirecta del programa d'actuació integrada corresponent a la unitat d'execució 11.1 del sector la Devesa del Pla General d'Ordenació Urbana de Vinalesa.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5278

Data del DOGV
:   12-06-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/6820


Data del document
:   02-06-2006

Organisme emissor
:   Ajuntament de Vinalesa

Tipus de document
:   Concurs

Descriptors 

:   * Vinalesa
    * administració local
    * contracte d'obres
    * licitació
    * pla d'urbanisme

Concurs. Procediment per a la gestió indirecta del programa d'actuació integrada corresponent a la unitat d'execució 11.1 del sector la Devesa del Pla General d'Ordenació Urbana de Vinalesa. [2006/Q6820]  
El Ple de l'Ajuntament de Vinalesa, en la sessió feta el dia 18 de maig de 2006, va adoptar el següent acord, la part dispositiva del qual diu així:  
Primer  
Iniciar el procediment per a la gestió indirecta del programa d'actuació integrada corresponent a la unitat d'execució 11.1 del sector la Devesa del Pla General de Vinalesa.   
Segon  
Aprovar les bases particulars reguladores del concurs del procediment per a la gestió indirecta del programa d'actuació integrada corresponent a la unitat d'execució 11.1 del sector la Devesa del Pla General de Vinalesa.   
Tercer  
Ordenar, de conformitat amb l'article 132 de la Llei Urbanística Valenciana, la publicació de l'anunci de concurs del procediment per a la gestió indirecta del programa d'actuació integrada corresponent a la unitat d'execució 11.1 del sector la Devesa del Pla General de Vinalesa, que s'inserirà al tauler d'anuncis de l'Ajuntament de Vinalesa, en el Diari Oficial de la Unió Europea i en el Diari Oficial de la Generalitat.   
L'anunci de concurs no podrà inserir-se en el Diari Oficial de la Generalitat abans de la data en què s'envie a la Comissió Europea per a la publicació en el Diari Oficial de la Unió Europea.   
A. Entitat adjudicatària del programa  
Ajuntament de Vinalesa   
Carrer de la Fàbrica, número 1   
Vinalesa (València). CP 46203  
Telèfon: 760577377  
Fax: 836973566  
E-mail: vinalesa\_ect@kvc.ty  
Pàgina web: www.vinalesa.es   
B. Bases generals  
Ordenança municipal de l'Ajuntament de Vinalesa reguladora de les bases generals municipals per a l'adjudicació de programes, i reguladora de totes aquelles qüestions jurídiques, econòmiques i administratives que afecten tant el procediment d'adjudicació com el desplegament i execució dels programes d'actuació integrada per mitjà de gestió indirecta, publicada en el Butlletí Oficial de la Província de València el dia 18 d'abril de 2006 (BOP núm. 91).   
Bases particulars  
Les bases particulars reguladores del concurs del procediment per a la gestió indirecta del programa d'actuació integrada corresponent a la unitat d'execució 11.1 del sector la Devesa del Pla General de Vinalesa, es van aprovar mitjançant l'Acord Plenari de data 18 de maig de 2006, i es transcriuen literalment amb el contingut següent:   
«Bases particulars, reguladores de la gestió del programa d'actuació integrada de la unitat d'execució 11.1 del Pla General de Vinalesa.   
1. Indicació de l'ordenació urbanística vigent en l'àmbit de l'actuació integrada.   
La unitat d'execució 11.1 està delimitada en el Pla General de Vinalesa, amb ordenació detallada.  
El vigent Pla General es va aprovar definitivament per l'Acord de la Comissió Territorial d'Urbanisme de València, el 20 de desembre de 2004, i publicat en el Diari Oficial de la Generalitat el 27 d'octubre de 2005.  
2. Memòria de necessitats i objectius que cal satisfer amb el programa d'actuació integrada, d'acord amb el que disposa l'article 124.  
2.1 Objectius.   
a) Gestionar la transformació jurídica de les finques afectades pel programa.  
b) Urbanitzar completament la unitat d'execució 11.1, que constituïx l'objecte del programa i realitzar les obres públiques addicionals que calguen per a complir el que disposen els apartats següents, amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.  
d) Suplementar les infraestructures i espais públics o reserves dotacionals en allò que calga per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.  
e) Obtindre els sòls dotacionals públics de l'àmbit de l'actuació, o adscrits a esta actuació, a favor de l'administració gratuïtament.  
f) Obtindre l'aprofitament que legalment corresponga, amb destinació al patrimoni públic de sòl, a favor de l'administració actuant de forma gratuïta, sense perjuí de l'obligació legal de suportar les càrregues d'urbanització corresponents a la cessió.  
g) Ordenar el repartiment equitatiu de les càrregues i beneficis de l'actuació entre els afectats.  
h) Establir terminis per a edificar els solars resultants de l'actuació urbanitzadora.  
3. Fitxa de gestió i directrius d'evolució urbana i ocupació del territori establides en el Pla General.  
Unitat d'execució 11.1   
Classe de sòl Urbanitzable   
Superfície 21.943,00 m²   
Xarxa primària adscrita 2.959,58 m²   
Superfície total 24.902,58 m²   
Zona verda (JL) 23,12% 5.073,19 m²   
PJL 17,25% 3.786,20 m²   
Vials 25,53% 5.603,61 m²   
Sòl edificable   
EN 3.600,00 m²   
TR 1.920,00 m²   
UA 1.960,00 m²   
Total sòl residencial 34,09% 7.480,00 m²   
M2 Sostre residencial   
EN 13.230,00 m²   
TR 5.760,00 m²   
UA 2.184,00 m²   
Total sostre residencial 21.174,00 m²   
Terciari  
Total habitatges 75 hab/ha 164 hab.   
Edificabilitat total 21.174,00 m²   
Aprofitament tipus 0.86 m²/m²   
Aprofitament subjectiu 0.77 m²/m²   
Unitat d'execució 11-1   
Condicions objectives   
L'ordenació prevista permet la connexió de tots els carrers inclosos en la unitat amb les existents, dotades amb tots els servicis urbans. La unitat és autònoma i la seua execució no està condicionada per altres unitats.  
Haurà de desviar-se part del col·lector comarcal que travessa la unitat pel nou traçat previst en la xarxa primària.  
Directrius definitòries de l'estratègia d'evolució urbana i ocupació del territori.   
1. Objectius.  
Els objectius i criteris de l'ordenació del territori del terme municipal de Vinalesa es desprenen amb claredat del conjunt de documents que formen la informació i l'ordenació i es concreten en els següents:   
. Integració en el conjunt dels sistemes estructural i infraestructural, de la comarca de l'Horta Nord, a la qual pertany Vinalesa, relacionant-se amb els diferents pobles que componen el seu límit perimetral, i al mateix temps, mantenint les característiques morfològiques, i la personalitat pròpia de Vinalesa.   
. Protecció del patrimoni arquitectònic i urbanístic, per mitjà de la declaració de zona de protecció ambiental del nucli antic de Vinalesa, així com l'assenyalament de protecció integral, o parcial, en els edificis més significatius, de manera que es paralitze la progressiva degradació de la imatge de la ciutat, i potenciar la rehabilitació i conservació de les edificacions que conformen el patrimoni arquitectònic de Vinalesa.  
. Control de les característiques ambientals del paisatge urbà, per mitjà del manteniment o recuperació de les determinacions formals dels diferents carrers i places, així com el plantejament d'un adequat sistema d'altures edificables, prenent com a base les característiques d'imatge urbana del conjunt de les illes, i resoldre els conflictes plantejats en els frontals de contacte entre àrees consolidades de diferent altura.  
. Adequada relació camp-ciutat, per mitjà del tractament del límit del nucli urbà per mitjà de la utilització de tipologies edificatòries més coincidents amb la seua relació amb l'horta.  
. Delimitació del sòl urbà i sòl urbanitzable basant-se en les previsions realistes de creixement de la població.  
. Delimitació de parcs públics, zones esportives, centres docents i dotacions d'ús públic necessaris per a augmentar la qualitat de vida de la població de Vinalesa.  
. Recórrer a tècniques d'ordenació que tinguen una incidència directa en la millora de les condicions d'habitabilitat i qualitat de vida.  
. Enquadrar les solucions proposades en un urbanisme d'austeritat, adequant les previsions a les possibilitats econòmiques reals del municipi.  
. Aplicar sistemes de gestió senzills adequats a la infraestructura tècnica de l'ajuntament i que permeten el repartiment equitatiu de beneficis i càrregues derivats del planejament.  
. El present pla pretén intervindre en el mercat de l'habitatge, potenciant la construcció d'habitatges assequibles a sectors de població amb menors recursos econòmics, jóvens i tercera edat, per a la qual cosa:   
. El sector 11- la Devesa es destinarà íntegrament a habitatges de protecció oficial.   
. No es permetran requalificacions de sòl qualificat com a eixamplament per a habitatges unifamiliars arrenglerats a tot l'àmbit del Pla General.  
4. Criteris i objectius urbanístics i territorials de les propostes de planejament que formulen, si procedix, els concursants, amb fixació de les directrius i estratègies que haurà d'observar l'ordenació que proposen.  
Hi ha ordenació detallada en el Pla General.  
El pla parcial que millore l'ordenació detallada prevista en el Pla General haurà de contemplar com a mínim els objectius establits en el pla parcial que forma part de l'alternativa tècnica redactada d'ofici per l'Ajuntament de Vinalesa.   
1. Alternatives.  
A fi d'obtindre la millor qualitat dels habitatges protegits s'han redimensionat les parcel·les per a adequar-les a la dimensió òptima per a un millor aprofitament del sòl en habitatges protegits.  
S'ha reduït el sòl edificable, resultat d'alterar les alineacions i s'ha redistribuït la volumetria per a obtindre la mateixa edificabilitat que en el pla vigent: els àtics s'estenen als dos blocs amb qualificació d'eixamplament, es mantenen les altures en blocs eixamplament i transició i el bloc qualificat com a unifamiliar passa d'una a dos plantes.  
Així mateix s'ha previst l'ocupació del subsòl públic entre els bloc A i B (eixamplament i transició) per a aparcament, unint en un els dels blocs A i B.  
Esta ocupació queda definida entre la cara superior del forjat superior del soterrani i el sòl natural que suporta la solera del soterrani.  
La solució proposada constituïx una unitat funcional integrada i connectada amb les àrees confrontants i col·labora positivament en la millora de l'ordenació estructural del municipi.  
Els concursants hauran de presentar la restant documentació prevista en l'article 126 de la Llei Urbanística Valenciana que no haja sigut redactada d'ofici per l'Ajuntament de Vinalesa.   
2. Adequació a l'ordenació estructural.  
La present modificació no altera l'ordenació estructural.   
2.1 Directrius definitòries de l'estratègia d'evolució urbana.   
El sector haurà d'urbanitzar totalment la xarxa primària, tant la viària que ho delimita, com la xarxa primària de zones verdes, i així es garantix la incorporació al context global del territori.  
La present proposta complix a les directrius definitòries de l'estratègia d'evolució urbana prevista en el Pla General.   
5. Descripció dels objectius d'edificació privada que han de complir-se en l'àmbit de l'actuació, amb especial referència a aquelles construccions privades que revisten un especial interés social per tractar-se d'habitatges subjectes a algun règim de protecció pública o per tractar-se de construccions o instal·lacions d'interés terciari o industrial.   
Primer. Obligatorietat de simultaniejar les obres d'urbanització i les obres d'edificació dels habitatges de la unitat d'execució 11.1 del sector la Devesa del Pla General de Vinalesa.   
L'urbanitzador haurà de desenvolupar simultàniament les obres d'urbanització i les obres d'edificació dels habitatges.   
L'urbanitzador haurà de refermar l'import íntegre del cost de les obres d'urbanització.   
L'urbanitzador haurà de refermar, igualment, el 50% del cost de les obres d'edificació dels habitatges.   
Segon. Condicions d'execució i construcció dels habitatges de la unitat d'execució 11.1 del sector la Devesa del Pla General de Vinalesa.   
L'urbanitzador accepta expressament la construcció dels habitatges amb la tipologia, característiques i qualitats d'obra establides en el projecte bàsic incorporat en l'alternativa tècnica del programa d'actuació integrada. No obstant això, l'urbanitzador, pot proposar modificacions o millores que hauran de ser aprovades per l'Ajuntament de Vinalesa.   
Tercer. Construcció dels habitatges sotmesos a algun règim de protecció pública del Pla de l'Habitatge 2005-2008 i normativa autonòmica de desenvolupament.   
Els habitatges que es construïsquen en l'àmbit de la unitat d'execució 11.1 del sector la Devesa del Pla General de Vinalesa, hauran d'estar sotmeses a algun règim de protecció pública dels previstos en el Pla de l'Habitatge 2005-2008 aprovat pel Reial Decret 801/2005, d'1 de juliol, pel qual s'aprova el Pla Estatal 2005-2008, per a afavorir l'accés dels ciutadans a l'habitatge i normativa autonòmica complementària.   
No obstant això, haurà de destinar-se a la construcció d'habitatge de règim general almenys el 75% dels habitatges que es construïsquen en l'àmbit de la unitat d'execució 11.1 del sector la Devesa.  
La resta, 25% màxim podran ser habitatges preu concertat estatal, aplicable als àtics del bloc A i habitatges d'accés concertat autonòmic, aplicable als dúplex del bloc B.  
Es valorarà positivament el major percentatge de règim general.  
Les proposicions juridicoeconòmiques hauran d'expressar els diferents percentatges d'habitatges sotmesos a les ajudes incloses en el Pla de l'Habitatge 2005-2008, per a afavorir l'accés dels ciutadans a l'habitatge.   
6. Prescripcions tècniques que, amb caràcter mínim, hauran de respectar-se en la redacció dels documents d'ordenació i gestió exigibles.  
Les d'un pla parcial i projecte de reparcel·lació d'acord amb la Llei Urbanística Valenciana i els reglaments de planejament i gestió vigents.   
7. Indicació expressa, si procedix, de l'admissibilitat de variants sobre aquells elements del programa d'actuació integrada que s'hi determinen, assenyalant aquells requisits i límits a què estes variants hauran d'ajustar-se. Als efectes assenyalats en este apartat, no es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retocs o ajustaments de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.   
Seran admissibles variants sobre la qualitat dels habitatges del projecte bàsic, així com en la seua memòria de qualitats, sempre que se'n supere la qualitat, així com compromisos concrets de dotar-los d'instal·lacions o dotacions no prevists inicialment.   
Així mateix, s'admetran variants que milloren les qualitats de les obres previstes en el projecte d'urbanització així com la introducció d'instal·lacions no projectades.   
8. Prescripcions tècniques que, amb caràcter mínim, hauran de respectar-se en la redacció del projecte de les obres d'urbanització, de conformitat amb el que establix l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
El projecte d'urbanització que forma part de l'alternativa tècnica elaborada d'ofici per l'Ajuntament de Vinalesa.   
Este projecte haurà de completar-se amb l'estudi de seguretat i salut i l'estudi geotècnic.  
S'haurà de tindre en compte el que establix l'article 52 del Text Refós de la Llei de Contractes de les Administracions Públiques.  
9. Estimació dels terminis de desplegament i execució del programa d'actuació integrada.   
El termini per a sol·licitar la llicència d'obres per a la construcció dels habitatges serà d'un mes a comptar des de la inscripció en el Registre de la Propietat de Moncada del projecte de reparcel·lació, o document de gestió urbanística que el substituïsca, que determine la total disponibilitat dels terrenys per a iniciar les obres d'urbanització.   
El termini màxim per a finalitzar simultàniament l'execució de les obres d'urbanització i la construcció dels habitatges serà de trenta-sis mesos. Els aspirants a obtindre la condició d'urbanitzador podran oferir en la proposició juridicoeconòmica un termini inferior a l'assenyalat anteriorment.   
10. Model de proposició a presentar pels interessats.   
(Nom i cognoms) ., major d'edat, veí d ., amb domicili a ., amb DNI/NIF número ., expedit amb data ..., en nom propi (o en representació de conforme acredita de poder validat), assabentat de l'anunci de concurs per a l'adjudicació del programa d'actuació integrada corresponent a la unitat d'execució número 11.1 del Pla General de Vinalesa, manifesta el següent:   
A. Que assabentat de l'anunci de concurs publicat per l'Ajuntament de Vinalesa en el Diari Oficial de la Generalitat de data (DOGV núm. .), per a l'adjudicació del programa d'actuació integrada corresponent a la unitat d'execució número 11.1 del Pla General de Vinalesa.   
B. Que troba de conformitat i accepta íntegrament i sense cap excepció les bases generals municipals de l'Ajuntament de Vinalesa per a l'adjudicació de programes així com les bases particulars aprovades per l'Ajuntament de Vinalesa reguladores del programa d'actuació integrada corresponent a la unitat d'execució número 11.1 del Pla General de Vinalesa, i totes les obligacions que se'n deriven com a concursant i com a adjudicatari si ho fos.   
C. Declara davall la seua responsabilitat tindre capacitat d'obrar i no trobar-se comprés en cap de les causes que impedixen contractar amb l'administració establides en l'article 20 del Text Refós de la Llei de Contractes de les Administracions Públiques, així com que no formen part dels òrgans de govern o administració de l'empresa cap de les persones a què es referixen les disposicions vigents sobre incompatibilitats dels alts càrrecs.   
A estos efectes es compromet a executar les obres objecte d'este concurs amb subjecció als requisits i condicions establits per l'Ajuntament de Vinalesa i adjunta la documentació següent:  
1. Alternativa tècnica (article 126 LUV).   
2. Proposició juridicoeconòmica (article 127 LUV).   
Vinalesa, . d . de 2006   
11. Documentació a presentar per cada licitador juntament amb la proposició, especificant amb claredat aquella documentació que serà susceptible de valoració per a l'adjudicació del programa, i distingint-la de la resta.  
Primer. Sobre A (documentació susceptible de valoració per a l'adjudicació del programa): proposicions dels interessats per a participar en el concurs del programa d'actuació integrada en el qual s'inclourà l'alternativa tècnica i la proposició juridicoeconòmica en els termes indicats pels articles 126 i 127 de la Llei Urbanística Valenciana.   
Segon. Sobre B que inclourà els documents assenyalats en els apartats a), b), c), d), e) i f) de l'article 133.1 de la Llei Urbanística Valenciana.   
12. Termini i lloc per a la presentació de les proposicions.   
Les proposicions es presentaran en el Registre de Licitacions (Secretaria General) en mà, de les 09.00 a les 14.00 hores, en un termini de tres mesos a partir de la data d'enviament de l'anunci de concurs al Diari Oficial de la Unió Europea.   
També podran presentar-se proposicions per correu, i en este cas l'interessat haurà d'acreditar, amb el resguard corresponent, la data d'imposició de l'enviament en l'oficina de Correus i anunciar el mateix dia a l'òrgan de contractació, per fax, telefax, o telegrama, la remissió de la proposició. Sense complir estos requisits no serà admesa la proposició en el cas en què es rebera fora del termini fixat en l'anunci de licitació.   
No obstant això, transcorreguts 10 dies des de la terminació del termini de presentació, no serà admesa cap proposició enviada per correu.   
El Registre de Licitacions acreditarà la recepció de l'esmentat telegrama amb indicacions del dia de la seua expedició i recepció en el llibre de registre corresponent.  
13. Documentació acreditativa del compliment dels criteris de solvència econòmica i financera, tècnica i professional exigibles als concursants.   
Els concursants per a acreditar el compliment dels criteris de solvència econòmica i financera, tècnica i professional hauran de presentar la documentació assenyalada en els articles 122 i 123 de la Llei Urbanística Valenciana.   
14. Criteris objectius d'adjudicació del programa d'actuació integrada, especificats per orde decreixent d'importància, incloent-ne la ponderació.  
Alternativa tècnica.  
1. Número, disseny, ubicació i qualitat dels habitatges sotmesos a algun règim de protecció que es comprometa a promoure l'urbanitzador. Es valora positivament el major percentatge de règim general, superior al 75%.  
Valoració: 0 a 6 punts.   
2. Així mateix, s'admetran variants que milloren les qualitats de les obres previstes en el projecte d'urbanització així com la introducció d'instal·lacions no projectades.   
Valoració: 0 a 5 punts.   
3. Termini d'execució del programa d'actuació integrada.   
Valoració: de 0 a 4 punts.   
4. Mitjans per al control de la qualitat de cada una de les prestacions que constituïxen l'objecte del programa.   
Valoració: de 0 a 3 punts.   
5. Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge.  
Valoració: de 0 a 2 punts.   
6. Compliment dels criteris i objectius urbanístics i territorials assenyalats en les bases, com la qualitat tècnica de l'ordenació proposada, la resolució adequada de la integració de l'actuació en el seu entorn, la millor estructuració de dotacions públiques i d'espais lliures, o la qualitat tècnica de les resolucions proposades per a la urbanització.   
Valoració: de 0 a 1 punts.   
Proposició juridicoeconòmica.   
1. Import de les càrregues d'urbanització, expressat en euros per metre quadrat d'edificabilitat.  
Valoració: de 0 a 10 punts.   
2. Coeficient de canvi a efectes de pagament en terrenys especificat en l'article 127.2.f.  
Valoració: de 0 a 8 punts.   
3. Menor proporció de solars o aprofitaments que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa.  
Valoració: de 0 a 6 punts.   
C. Les proposicions dels interessats, ajustades al model establit en l'apartat 10 de les bases particulars del programa, es presentaran en el lloc i termini indicat en l'apartat 12 de les bases particulars del programa, en idioma espanyol o valencià.   
D. Els concursants per a acreditar el compliment dels criteris de solvència econòmica i financera, tècnica i professional hauran de presentar la documentació assenyalada en els articles 122 i 123 de la Llei 16/2005, de 30 de desembre, de la Generalitat, Urbanística Valenciana (en avant LUV).   
E. Els concursants hauran de presentar la següent documentació.   
Primer. Sobre A (documentació susceptible de valoració per a l'adjudicació del programa): proposicions dels interessats per a participar en el concurs del programa d'actuació integrada en el que s'inclourà l'alternativa tècnica i la proposició juridicoeconòmica en els termes indicats pels articles 126 i 127 de la LUV.   
Segon. Sobre B que inclourà els documents assenyalats en els apartats a), b), c), d), e) i f) de l'article 133.1 de la LUV.   
Es fa constar expressament que els concursants tenen l'obligació de sotmetre la documentació a què fa referència l'article 134 de la LUV, a informació pública pel termini d'un mes, en la forma i amb els requisits assenyalats en este precepte.   
F. Seran admissibles variants en els termes indicats en l'apartat 7 de les bases particulars del programa.   
G. Els criteris d'adjudicació del programa d'actuació integrada, especificats per orde decreixent d'importància, incloent-ne la ponderació, són els establits en l'apartat 14 de les bases particulars programa.   
H. L'estimació aproximada de les càrregues d'urbanització del programa d'actuació integrada, realitzada amb caràcter previ per l'Ajuntament de Vinalesa, puja a la quantitat de 2.478.530,73 euros (IVA inclòs).   
Per tot això, els concursants hauran de presentar un garantia provisional de 49.570,61 euros, equivalent al 2% de l'estimació aproximada de les càrregues d'urbanització del programa d'actuació integrada, realitzada amb caràcter previ per l'Ajuntament de Vinalesa.   
I. El programa d'actuació integrada corresponent a la unitat d'execució 11.1 del sector la Devesa del Pla General de Vinalesa, assegurarà el compliment de les seues previsions per mitjà de garantia financera o real prestada i mantinguda per l'urbanitzador, per un valor mínim del 10% del valor de les càrregues d'urbanització.   
Esta garantia tindrà el caràcter de definitiva, i es regirà la seua forma de constitució i efectes pel que establix el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.   
J. Es fa constar que, amb data 1 de juny del 2006, s'ha enviat l'anunci de concurs al Diari Oficial de la Unió Europea».  
Vinalesa, 2 de juny de 2006.. L'alcalde president: Julio Martínez Blat.